MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/11-1/2023.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2023. január 16-án 14.00** órakor a Községházán megtartott **rendkívüli** ülésén.

**Jelen vannak:** Glöckner Henrik polgármester, Illés Béla,

Ördög Zoltán, Horváth Dániel, Nagy Jánosné képviselő (5fő)

**Tanácskozási joggal megjelent:** Filczinger Ágnes jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. A képviselő-testület a napirendi javaslatot egyhangúlag támogatta.

**Napirendi pontok:**

**1. Hitelfelvételi kérelem benyújtása**

Előterjesztő: Glöckner Henrik polgármester

(írásbeli előterjesztés)

**2. Egyebek**

**Napirendi pontok tárgyalása:**

**1**. **Hitelfelvételi kérelem benyújtása**

**Előterjesztő: Glöckner Henrik polgármester**

(írásbeli előterjesztés

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

Ördög Zoltán képviselő támogatja a folyószámla hitel felvételét.

Illés Béla képviselő elmondja, hogy véleménye szerint jogszerű a hitel felvétele, azt szükségesnek látja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**1/2023.(I.16.) képviselő-testületi határozat**

**a hitelfelvételről**

Mórágy Község Önkormányzat Képviselő-testülete elhatározza folyószámlahitel kérelem benyújtását a számlavezető OTP Bank Szekszárdi Fiókjához 3.000.000,- forint összegben a pénzintézet által nyújtott legkedvezőbb kamatfeltételek mellett 5 hónap futamidővel.

A Képviselő-testület felhatalmazza a polgármestert a hitelfelvételi kérelem benyújtására, valamint a hitelszerződés aláírására.

Mórágy Község Önkormányzatának Képviselő-testülete kötelezettséget vállal arra, hogy a hitel visszafizetésének fedezetét a helyi adó bevételek terhére a 2023. évi költségvetésében biztosítja.

Határidő: 2023. január 31.

Felelős: Glöckner Henrik polgármester

Határozattal értesítve: Bonyhádi Közös Hivatal Mórágyi Kirendeltségének gazdálkodási főelőadója

**2. Egyebek**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy nem merült fel még olyan kérdés, amelyet a képviselő-testületnek tárgyalnia kell, ezért átadta a szót.

Nagy Jánosné képviselő elmondta, hogy a z Összetartás Mórágyért Egyesület szeretné folytatni a közösségért végzett munkát, ezért kéri a képviselő-testület tagjait, hogy egy-egy program lebonyolításához engedélyezzék a Művelődési Ház használatát.

Glöckner Henrik polgármester elmondta, hogy jelenleg is folynak a tárgyalások a gázszolgáltatóval, irreálisan magas általány díjas számlák érkeztek, amelyeket nehezen tudunk kiegyenlíteni. Remélhetőleg a gázórák leszerelésig nem jutunk el. Elmondta, hogy nagyon minimális fűtéssel használhatják az egyesületek a közösségi épületeket.

Illés Béla képviselő elmondta, hogy tudomására jutott az az információ, mely szerint az állam a közvilágításra nyújtott állami támogatást megemelte, ezzel kompenzálja az önkormányzatok terheit a megnövekedett energiaárak miatt. Szerette volna megtudni, hogy Mórágy, milyen kompenzációs összeggel számolhat.

Filczinger Ágnes jegyző elmondta, hogy a költségvetés tárgyalásakor pontosan látni fogják a támogatás összegét.

A rendkívüli testületi ülésen több kérdés, hozzászólás nem volt, a polgármester megköszöni az azon való részvételt, és az ülést 14. óra 15 perckor bezárja.

Kmft.

**Glöckner Henrik Filczinger Ágnes**

polgármester jegyző